ພວກນັກໂທດ ອາເມຣິກັນ ທີ່ເກົາຫຼີເໜືອປ່ອຍ ມາຮອດ ສະຫະລັດ ແລ້ວ
ທ້າວ Matthew Miller ແລະທ່ານ Kenneth Bae ກັບຄືນມາສະຫະລັດ ພ້ອມກັບທ່ານ James Clapper ຫົວໜ້າອົງການສືບລັບແຫ່ງຊາດ ຂອງສະຫະລັດ.
ທ່ານ Kenneth Bae ແລະທ້າວ Todd Miller ເດີນທາງມາ ຮອດຖານທັບທະຫານແຫ່ງນຶ່ງໃນລັດວໍຊິງຕັນ ທາງພາກຕາ ເວັນຕົກ ຂອງສະຫະລັດ ໃນຄືນວັນເສົາວານນີ້ ພວກເຂົາ ເຈົ້າບິນກັບຄືນປະເທດ ຮ່ວມກັບທ່ານ James Clapper ຫົວໜ້າອົງການສືບລັບແຫ່ງຊາດສະຫະລັດ ທີ່ເປັນຜູ້ເຈລະ ຈາໃນການປ່ອຍໂຕບຸກຄົນທັງສອງນີ້ ທ່ານ Kenneth Bae ໄດ້ຖືກຮັບຕ້ອນໂດຍຄອບຄົວຂອງ ທ່ານ ຮວມທັງຍາແມ່ຂອງທ່ານ ນາງ Myung Bae ຜູ້ທີ່ກ່າວ ຕໍ່ພະແນກເກົາຫຼີ ວີໂອເອໃນວັນເສົາວານນີ້ວ່າ ນາງໄດ້ລໍຖ້າ ຂ່າວດັ່ງກ່າວມາເປັນເວລາດົນນານ ຈົນນາງບໍ່ສາມາດເຊື່ອ ໄດ້ ເວລາກະຊວງການປະເທດສະຫະລັດຕິດຕໍ່ໄປຫານາງໃນວັນເສົາວານນີ້ ໃນການຖະແຫຼງຕໍ່ກອງປະຊຸມນັກຂ່າວເປັນເວລາສັ້ນໆ ທີ່ຖານທັບແຫ່ງນັ້ນ ທ່ານ Ken neth Bae ໄດ້ສະແດງຄວາມຂອບອົກຂອບໃຈນຳພວກທີ່ທ່ານເອີ້ນວ່າ “ໃຫ້ການສະ ໜັບສະໜຸນ ແລະກຳລັງໃຈທ່ານ ແລະບໍ່ລືມທ່ານ ” ທ່ານ Kenneth Bae ອະດີດນັກໂທດ ທີ່ເກົາຫຼີເໜືອ ກ່າວວ່າ “ຂ້າພະເຈົ້າພຽງແຕ່ຢາກເວົ້າວ່າຂອບໃຈໝົດທຸກຄົນທີ່ໃຫ້ການ ສະໜັບສະໜຸນ ແລະຢືນຢູ່ຄຽງບ່າຄຽງໄຫລ່ ກັບຂ້າພະເຈົ້າໃນ ຂະນະນີ້ ແລະເປັນການໃຫ້ພອນທີ່ປະຫຼາດໃຈທີ່ີສຸດ ທີ່ເຫັນມີ ຜູ້ຄົນຈຳນວນຫລາຍ ທີ່ເຂົ້າພົວພັນ ແລະໃຫ້ຂ້າພະເຈົ້າໄດ້ຖືກ ປ່ອຍໂຕໃນຮອບສອງປີຜ່ານມາ ບໍ່ໄດ້ເອີ່ຍເຖິງຜູ້ຄົນຈຳນວນ ເປັນພັນໆ ທີ່ໄດ້ທຳການໄຫວ້ວອນໃຫ້ຂ້າພະເຈົ້າ ເຊັ່ນກັນນັ້ນ ຂ້າພະເຈົ້າພຽງແຕ່ຢາກເວົ້າວ່າ ຂອບໃຈໝົດສູ່ຄົນ ທີ່ໃຫ້ການ ສະໜັບສະໜຸນ ພ້ອມທັງໃຫ້ກຳລັງໃຈ ແລະກໍບໍ່ລືມຂ້າພະເຈົ້າ ໃນເວລາດຽວກັນ ກໍບໍ່ລືມປະຊາຊົນເກົາຫຼີເໜືອເຊັ່ນກັນ ” ທ່ານ Bae ນັກເຜີຍແຜ່ສາດສະໜາອະເມຣິກັນ ເຊື້ອສາຍເກົາຫຼີ ໄດ້ຖືກກັກຂັງມາຕັ້ງແຕ່ ປີ 2012 ທີ່ຖືກຕັດສິນວ່າ ມີຄວາມຜິດ ໃນຂໍ້ຫາທຳການເຄື່ອນໄຫວຕ່າງໆ ຕໍ່ຕ້ານລັດຖະ ບານໃນຂະນະທີ່ນຳພານັກທ່ອງທ່ຽວຈຸນຶ່ງເຂົ້າໄປທ່ຽວໃນເກົາຫຼີເໜືອນັ້ນ ທ່ານ Kenneth Bae ກ່າວຕື່ມວ່າ “ມັນເປັນເລື້ອງທີ່ໜ້າຕື່ນ ເຕັ້ນເປັນເວລາສອງປີ ຂ້າພະເຈົ້າໄດ້ຮຽນຮູ້ຫຼາຍຢ່າງ ຂ້າພະ ເຈົ້າໄດ້ເຕີບໃຫຍ່ຂຶ້ນຫຼາຍ ເສຍນ້ຳໜັກຫຼາຍ ໃນທາງທີ່ດີແຕ່ ຂ້າພະເຈົ້າມີຄວາມເຂັ້ມແຂງ ຍ້ອນພວກທ່ານ ແລະຂອບໃຈ ນຳພວກທ່ານທີ່ໃຫ້ການສະໜັບສະໜຸນໃນເວລາທີ່ຫຍຸ້ງຍາກ ເຊັ່ນນີ້ ” ທ້າວ Miller ກໍໄດ້ຖືກຮັບຕ້ອນໂດຍຄອບຄົວຂອງລາວ ລາວ ໄດ້ຖືກກັກຂັງຢູ່ໃນຄຸກ ມາຕັ້ງແຕ່ເດືອນເມສາ ຍ້ອນຈີກວີຊາ ນັກທ່ອງທ່ຽວຂອງລາວໃນຂະນະທີ່ຢູ່ໃນສະໜາມບິນພຽງຢ້າງ ແລະຂໍລີ້ໄພນັ້ນ ທັງສອງຄົນນີ້ເປັນຊາວອາເມຣິກັນຈຸສຸດທ້າຍທີ່ຖືກເກົາຫຼີເໜືອກັກຂັງໂຕ ທີ່ຖືກນາໆຊາດ ກ່າວຫາວ່າ ລະເມີດສິດທິມະນຸດຢ່າງແຜ່ຫຼາຍນັ້ນ ເຫດການອັນແທ້ຈິງ ກ່ຽວກັບການປ່ອຍໂຕພວກຄົນອາເມຣິກັນເຫຼົ່ານີ້ ຫຼືວ່າ ທ່ານ Clap per ໄດ້ພົບປະກັບໃຜນັ້ນ ຍັງບໍ່ເປັນທີ່ຈະແຈ້ງເທື່ອ